
BAZAR RAMADAN 2017 @ Majlis Daerah Jempol
KRITERIA DAN SYARAT-SYARAT PERMOHONAN


1) Pemohon adalah seorang warganegara Malaysia yang berumur 18 tahun keatas dan.
2) KEUTAMAAN AKAN DIBERIKAN KEPADA :-
a. PENIAGA TRADISI BAZAR RAMADAN DAERAH JEMPOL.
b. PENIAGA DI KAWASAN SEKITAR LOKASI TAPAK BAZAR.
c. MENETAP/ BERMASTAUTIN DALAM DAERAH JEMPOL.
3) Seorang Pemohon hanya dibenarkan mengemukakan SATU (1) Borang Permohonan bagi SATU (1) lokasi tapak sahaja.
4) Borang Permohonan adalah TERHAD berdasarkan kepada jumlah tapak yang ditawarkankan bagi setiap lokasi tapak Bazar Ramadan Daerah Jempol tahun 2017.
5) Tawaran bagi permohonan yang melebihi TIGA (3) atau DUA (2) tapak adalah terhad dan kelulusan tersebut akan dipertimbangkan oleh JAWATANKUASA PANEL PEMILIHAN BAZAR RAMADAN 2017 MDJL. – Keputusan Panel Jawatankuasa adalah MUKTAMAD.
6) Jawatankuasa Panel Pemilihan Bazar Ramadan 2017 MDJL akan dianggotai oleh “STAKEHOLDERS” Majlis Daerah Jempol dan peniaga-peniaga tempatan yang dipilih oleh Majlis Daerah Jempol.
7) Sekiranya pemohon berniaga bersama dengan seorang pembantu atau lebih, setiap pembantu tersebut hendaklah seorang warganegara Malaysia dan didaftarkan bersama maklumat dan butiran pembantu yang mesti dilampirkan bersama Borang Permohonan Bazar Ramadan 2017.
8) Pemohon dan setiap pembantu hendaklah melampirkan bersama SURAT/ KAD/ BUKU SUNTIKAN anti-Thypoid yang masih sah.
9) Pemohon dan setiap pembantu hendaklah melampirkan bersama *Sijil Kursus Pengendalian Makanan – jika ada.

BAZAR RAMADAN 2017 @ Majlis Daerah Jempol
GARIS PANDUAN DAN TANGGUNGJAWAB PENIAGA


1) Peniaga yang berjaya perlu membayar permit Bazar Ramadhan kepada Majlis Daerah Jempol dan permit tersebut hendaklah dipamerkan setiap masa di tapak bazar.
2) Peniaga hendaklah sentiasa berada di tapak perniagaanya.
3) Penyewaan tapak kepada pihak ketiga adalah DILARANG sama sekali.
4) Peniaga hanya dibenarkan untk memulakan perniagaan mulai jam 3:00 petang.
5) Peniaga hendaklah mematuhi syarat KPDNK iaitu mempamerkan harga setiap jualan sepanjang tempoh perniagaan dijalankan.
6) Peniaga dan pembantu hendaklah sentiasa berpakaian bersih dan sopan, memakai apron dan penutup kepala sewaktu menjalankan perniagaan.
7) Peniaga hendaklah memastikan tahap kebersihan tapak dan persekitaran dalam keadaan yang baik bagi mengelakkan pencemaran.
8) PENIAGA HENDAKLAH MEMBERSIHKAN TAPAK SETIAP HARI SELEPAS TAMAT PERNIAGAAN DAN SEMUA SAMPAH HENDAKLAH DIHANTAR KE TONG SAMPAH BESAR YANG TELAH DISEDIAKAN LOKASI MASING-MASING.
9) Pihak MDJL akan sentiasa memantau dan membuat pemeriksaan berkala ataupun mengejut bagi memastikan peniaga patuh dengan syarat yang telah diberikan.
10) Peniaga hendaklah mematuhi arahan Pejabat Kesihatan dari semasa ke semasa.
11) Peniaga hendaklah memberi kerjasama kepada pegawai-pegawai MDJL dan lain-lain agensi kerajaan berkaitan semasa mereka menjalankan tugas-tugas penguatkuasaan dari masa ke semasa.
12) Peniaga hendaklah mematuhi semua syarat yang telah ditetapkan dan sekiranya berlaku pelanggaran syarat, pihak MDJL tidak akan teragak-agak untuk membatalkan permit dan peniaga perlu mengosongkan tapak tersebut.

